Mančiūnų tvenkinys
54°53′9″ š. pl. 24°35′33″ r. ilg.﻿ / ﻿54.88583°š. pl. 24.59250°r. ilg.﻿ / 54.88583; 24.59250 Mančiūnų tvenkinys – tvenkinys Lietuvoje, Kaišiadorių rajone, 2 km į šiaurę nuo Žaslių miestelio. Sudarytas užtvenkus Laukystos upę (Neries intakas) 20,8 km nuo jos žiočių. Tvenkinio ilgis iš pietryčių į šiaurės vakarus – 0,84 km, plotis – iki 0,18 km. Altitudė 96,2 m. Krantai aukštoki, vietomis apaugę medžiais ir krūmynais, rytinis galas užpelkėjęs. Pasroviui telkšo virtinė žuvininkystės ūkio tvenkinių, priešsroviui už 0,9 km – Ovsenkos tvenkinys. Šiaurinėje dalyje išteka kanalas į žemiau esantį Mančiūnų tvenkinį (žemutinį). Šalia įsikūręs Mančiūnų kaimas. Tvenkinio užtvanka eina kelias  143  Jonava–Žasliai–Kloniniai Mijaugonys . Tvenkinys įrengtas 1966 m. Priklauso žuvininkystės ūkiui.